Up-55/97
Natisni
Opravilna št.:
Up-55/97
Datum odločitve:
2. 4. 1997
ECLI:
ECLI:SI:USRS:1997:Up.55.97
Akt:
Ustavna pritožba M. G. in R. G. zoper sodbo Višjega sodišča v Ljubljani št. II Cp 1586/92 z dne 17.2.1993 v zvezi s sodbo Temeljnega sodišča v Novem mestu, Enote v Novem mestu, št. P 240/91 z dne 24.6.1992, zoper sklep Višjega sodišča v Ljubljani št. II Cp 1822/92 z dne 25.3.1993 v zvezi s sklepom Temeljnega sodišča v Novem mestu, Enote v Novem mestu, št. P 169/91-21 z dne 8.9.1992 ter zoper sodbo Višjega sodišča v Ljubljani št. I Cp 1309/95 z dne 29.5.1996 v zvezi s sodbo Okrajnega sodišča v Novem mestu št. P 380/93 z dne 29.9.1995
Izrek:
Ustavna pritožba M. G. in R. G. zoper sodbo Višjega sodišča v Ljubljani v zvezi s sodbo Temeljnega sodišča v Novem mestu, Enote v Novem mestu, zoper sklep Višjega sodišča v Ljubljani v zvezi s sklepom Temeljnega sodišča v Novem mestu, Enote v Novem mestu ter zoper sodbo Višjega sodišča v Ljubljani v zvezi s sodbo Okrajnega sodišča v Novem mestu se zavrže.
Evidenčni stavek:
Ustavno sodišče je zavrglo ustavno pritožbo zoper sodne odločbe, ki ni bila vložena v 60 dnevnem roku po vročitvi posamičnih aktov, zoper katerega je mogoča ustavna pritožba.
Geslo:
Ustavna pritožba, rok za vložitev.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
11. 2. 1997
Vrsta odločitve:
sklep
Vrsta rešitve:
zavrženje
Dokument:
US18285
Up-55/97
2.4.1997
S K L E P
Ustavno sodišče je v postopku za preizkus ustavne pritožbe M. G. in R. G. iz S. na seji senata dne 2. aprila 1997
s k l e n i l o :
Ustavna pritožba M. G. in R. G. zoper sodbo Višjega sodišča v Ljubljani št. II Cp 1586/92 z dne 17.2.1993 v zvezi s sodbo Temeljnega sodišča v Novem mestu, Enote v Novem mestu, št. P 240/91 z dne 24.6.1992, zoper sklep Višjega sodišča v Ljubljani št. II Cp 1822/92 z dne 25.3.1993 v zvezi s sklepom Temeljnega sodišča v Novem mestu, Enote v Novem mestu, št. P 169/91-21 z dne 8.9.1992 ter zoper sodbo Višjega sodišča v Ljubljani št. I Cp 1309/95 z dne 29.5.1996 v zvezi s sodbo Okrajnega sodišča v Novem mestu št. P 380/93 z dne 29.9.1995 se zavrže.
O b r a z l o ž i t e v
1. Pritožnika sta z laično vlogo (pritožbo) z dne 10.2.1997 izpodbijala zgoraj navedene sodne odločbe, ki so bile izdane v treh različnih pravdnih postopkih v sporih z njunim sosedom, ki sta jih pritožnika izgubila.
2. Ustavno sodišče sicer nepopolne vloge ni poslalo pritožnikoma v dopolnitev, ker je na podlagi kopij vročilnic, ki jih je pribavilo iz ustreznih pravdnih spisov, ugotovilo, da so ustavne pritožbe zoper izpodbijane odločbe prepozne.
3. Po prvem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Iz dobljenih podatkov izhaja, da je bila sodba Višjega sodišča v Ljubljani št. II Cp 1586/92 z dne 17.2.1993 vročena pooblaščencu obeh ustavnih pritožnikov 24.3.1993, sklep Višjega sodišča v Ljubljani št. II Cp 1822/92 z dne 25.3.1993 je bil njunemu pooblaščencu vročen dne 8.4.1993, sodba Višjega sodišča v Ljubljani št. I Cp 1309/95 z dne 29.5.1996 pa je bila vročena njuni pooblaščenki dne 19.6.1996. Tako je bil 60 dnevni zakonski rok za vložitev ustavne pritožbe v vseh treh primerih očitno zamujen. Ustavno pritožbo zoper izpodbijane odločbe je bilo zato potrebno zavreči.
4. Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS v sestavi: predsednik mag. Janez Snoj in člana Franc Testen in dr. Lojze Ude.
Namestnik predsednika senata
dr. Lojze Ude